钦定古今图书集成/明伦汇编/氏族典/第389卷 > 李从晦
## 钦定古今图书集成/明伦汇编/氏族典/第389卷 > 李从晦

按《唐书襄邑王神符传》：“神符五世孙从晦，祖模，仕至
德中为猗氏令，终太子宾客，谥曰敬。从晦，宝历初及
进士第，累擢太常博士。甘露之祸，御史中丞李孝本
被诛，从晦以族昆弟贬朗州司户参军，改澶王府谘
议。忌者重发前坐，下迁亳州司马。久乃转吏部郎中，
出为常州刺史，历京兆尹、工部侍郎、山南西道节度”
使，以最就，进银青光禄大夫，卒。